**13 000 darab éjjeli lepke a Galántai Honismereti Múzeumban**

**/2023. március 8., Galánta/ A Galántai Honismereti Múzeum kiállítótermében tavasszal a Galgóci Honismereti Múzeum tekintélyes lepkegyűjteményét állítják ki, amellyel a természet- és állatkedvelők érdeklődését szeretnék felkelteni. A *Mit rejt az éjszaka* című kiállításon több mint 1200 fajta s több mint 13 000 darab, Szlovákiában honos éjjeli lepkét láthatnak a látogatók. A kiállítás lehetőséget nyújt az entomológus hivatás megismerésére is. A megnyitóra 2023. március 8-án, szerdán 17:00 órakor kerül sor. A kiállítás 2023. április 26-ig tekinthető meg.**

A *Mit rejt az éjszaka* c. kiállításon a Szlovákiában honos éjjeli lepkék terjedelmes kollekciója lesz látható, melyet 46 éven keresztül gyűjtött Ladislav Miško, Újvárból származó lepkegyűjtő és tenyésztő. Az ő gyűjteményét vásárolta meg 2021-ben a Galgóci Honismereti Múzeum.

A Galántai Honismereti Múzeum azzal a céllal kölcsönözte ki ezt a lepkegyűjteményt, hogy a természettudományt önmagában is bemutassa, hiszen ez a szakterület elenyésző mértékben van képviselve a galántai intézményben. További célja a múzeumnak, hogy megismertesse a látogatókat az éjjeli lepkék sokszínűségével és fajbeli gazdagságával. Erre lehetőséget ad maga a jól felépített kiállítás, illetve ezen kívül előadást is szerveznek, az iskolai csoportokat pedig múzeumpedagógiai foglalkozásra invitálják.

A *Mit rejt az éjszaka* c. kiállítás megnyitójára 2023. március 8-án, szerdán 17:00 órakor kerül sor a múzeum kiállítótermében. A vernisszázson részt vesz Mgr. Branislav Varga, a kiállítás kurátora, a Galgóci Honismereti Múzeum entomológusa és zoológiai gyűjteményének kezelője. A megnyitón szintén részt vesz Ladislav Miško entomológus, a gyűjtemény korábbi tulajdonosa. A kiállítás 2023. április 26-ig tekinthető meg.

Bővebb tájékoztatás a múzeum honlapján és a közösségi hálón található.

[www.muzeumgalanta.sk/hu/](http://www.muzeumgalanta.sk/hu/)

[www.facebook.com/muzeumgalanta](http://www.facebook.com/muzeumgalanta)

|  |  |
| --- | --- |
|  | **Judit PUKKAI**  92401 Galanta  Hlavná 976/8  **Telefon**: +421/31/7805535  **Mobil**: +421/904/505013 |

E-mail: [muzeumgalanta.cestovnyruch@zupa-tt.sk](mailto:muzeumgalanta.cestovnyruch@zupa-tt.sk)

Web: [www.muzeumgalanta.sk](file:///C:\Users\Admin\Documents\2022\Podujatia_2022\Noc%20múzeí\www.muzeumgalanta.sk)